Moordverdagte vier maande later vasgetrek | Maroela Media
Eric Meyers. Foto: Verskaf.
’n Man wat sedert Oktober verlede jaar deur die polisie in Port Alfred in die Oos-Kaap gesoek is in verband met die moord op sy eksmeisie en poging tot moord op sy negejarige seun, is Donderdag uiteindelik vasgetrek.
’n Lasbrief is in 2018 vir die inhegtenisneming van Eric Meyers, met die skuilnaam “Ntroko”, uitgereik. Speurders van Port Alfred het gemeenskappe in die omgewing se hulp gevra om dié verdagte vas te trek.
Kapt. Mali Govender, woordvoerder van die polisie, sê Meyers is Donderdag omstreeks 00:30 met die hulp van die Port Alfred-gemeenskap en beamptes van die Motherwell-polisiëringsgebied by die Izinyoka- informele nedersetting in hegtenis geneem.
Die verdagte sal na verwagting vanoggend in die Port Alfred-landdroshof verskyn.
Maroela Media het vroeër berig Meyers het na bewering op 7 Oktober 2018 sy eksmeisie verskeie kere in die bolyf gesteek waarna sy op die toneel gesterf het. Hy het na bewering ook gedreig om sy negejarige seun en homself te vermoor.
Govender het al die lede wat betrokke was by die soektog na Meyers, asook lede van die Motherwell-gemeenskap bedank vir hul hulp om hom op te spoor.
Vier sterf toe voertuig op N1 rol
ai · 1 week gelede
Ai virned,ek kan nie help om te wonder wat in jou en al die ander wat hierdie misdade pleeg se lewe verkeerd geloop het nie.Ek bid vir jou.